मछुआरों के लिए बढ़ाएंगे रोजगार
मध्यप्रदेश मछुआरा कल्याण बोर्ड के नवनियुक्त सदस्य सेवक बाथम ने कहा है कि मुरैना जिला समेत प्रदेश भर में मछुआरों के लिए रोजगार बढ़ाए जाएंगे। इसके साथ ही मछली पालन को बढ़ावा दिया जाएगा। ताकि नदियों के किनारे बसे मल्लाह परिवार खुद के पैरों पर खड़े हो सकें, वे अपने बच्चों को अच्छी शिक्षा दिला सकें।
प्रदेश मछुआरा बोर्ड के सदस्य बाथम ने यह बात अपनी नियुक्ति के बाद मंगलवार को पहली बार मुरैना आगमन पर कही। यहां मुरैना शहर से लेकर बड़ोखर, मुड़ियाखेरा, किशनपुर, नूराबाद और बानमोर में बाथम का स्वागत-सत्कार किया गया। इन गांवों में सदस्य बाथम ने भारतीय जनता पार्टी के कार्यकर्ताओं व मछुआरों के साथ बैठकें कीं।
मछुआरा कल्याण बोर्ड के सदस्य नियुक्त होकर प्रथम नगर आगमन पर सेवक बाथम का स्वागत करते लोग।
मछुआरों की समस्याएं सुनीं, निराकरण का आश्वासन
प्रदेश मछुआरा कल्याण बोर्ड के सदस्य बाथम ने मुरैना पुराना बस स्टैंड के पास मछुआरों की समस्याएं सुनीं। यहां मछुआरों ने बाथम के प्रथम नगर आगमन पर उनका स्वागत कार्यक्रम रखा था। लोग मालाएं पहना रहे थे, लेकिन बाथम ने कहा कि यह स्वागत तो आपका आत्मीय प्रेम है, लेकिन आप सब अपनी समस्याएं बताएं। ताकि बोर्ड में उन्हें रखा जा सके, उनके समाधान के लिए सरकार से बात की जाएगी। प्रदेश कल्याण बोर्ड के सदस्य बाथम ने प्रथम आगमन पर ही क्षेत्र भ्रमण करके मछली पालन की संभावनाओं वाले स्थान देखे। साथ ही समस्याओं के निदान का आश्वासन दिया।
आगमन
hin_Deva hin_Deva hin_Deva hin_Deva hin_Deva hin_Deva bho_Deva